**האם מותר להרוג קבוצת אויב בזמן שיש שם מבני ערובה שלנו שיהא נהרגים בתקיפה**

ומצאנו הכריע בנצי"ב על התורה

העמק דבר בראשית פרק ט פסוק ה (פרשת נח)

**מיד איש אחיו. פירש הקדוש ברוך הוא אימתי האדם נענש בשעה שראוי לנהוג באחוה, משא"כ בשעת מלחמה ועת לשנוא אז עת להרוג, ואין עונש על זה כלל, כי כך נוסד העולם, וכדאי' בשבועות ל"ה מלכותא דקטלא חד משיתא לא מיענש, ואפי' מלך ישראל מותר לעשות מלחמת הרשות אף על גב שכמה מישראל יהרגו עי"ז(א), וע' ס' דברים כ' ח':**

בפשטות כמו שמותר להכניס את החיילים שלנו אף שהמצב שרבים יהיו נהרגים,

שמואל ב פרק יא פסוק כה **וַיֹּ֨אמֶר דָּוִ֜ד אֶל־הַמַּלְאָ֗ךְ כֹּֽה־תֹאמַ֤ר אֶל־יוֹאָב֙ אַל־יֵרַ֤ע בְּעֵינֶ֙יךָ֙ אֶת־הַדָּבָ֣ר הַזֶּ֔ה כִּֽי־כָזֹ֥ה וְכָזֶ֖ה תֹּאכַ֣ל הֶחָ֑רֶב הַחֲזֵ֨ק מִלְחַמְתְּךָ֧ אֶל־הָעִ֛יר וְהָרְסָ֖הּ וְחַזְּקֵֽהוּ:**

הוא הדין שמותר להרוג את האויב אף שבזה יהיו נהרגים מבני עמינו

ואף שיש לכאורה לחלק, ששם רק גורמים שהאויב יהרג אותן אבל כאן אנו הורגים את שלנו, אבל בפשטות אין לחלק

וכן בזמנים רגילים אסור להרוג את עצמו אבל במלחמה מותר כדי להרוג הרבה מן האויב כמו שמצאנו בשמשון

**תמות נפשי עם פלישתים**

ואף שעדיין יש לחלק , ששם הוא הרג את עצמו, ומצאנו חילוק בין הריגת עצמו להריגת אחרים, שאסור למסור אחרים להציל קבוצה

תלמוד ירושלמי מסכת תרומות פרק ח הלכה ד

**תני סיעות בני אדם שהיו מהלכין בדרך פגעו להן גוים ואמרו תנו לנו אחד מכם ונהרוג אותו ואם לאו הרי אנו הורגים את כולכם אפי' כולן נהרגים לא ימסרו נפש אחת מישראל ייחדו להן אחד כגון שבע בן בכרי ימסרו אותו ואל ייהרגו א"ר שמעון בן לקיש והוא שיהא חייב מיתה כשבע בן בכרי ורבי יוחנן אמר אף על פי שאינו חייב מיתה כשבע בן בכרי**

ואילו את עצמו מותר למסור כמו הרוגי לוד

רש"י מסכת פסחים דף נ עמוד א ד"ה הרוגי לוד

**הרוגי לוד - שני אחים היו שמסרו עצמן על ישראל, שהודו על עצמן הריגת בת מלך, שהיו מטילין אותה על כל ישראל.**

מ"מ כאן עדיין נראה שאין לחלק כיון שזה שעת מלחמה יש לו כללים אחרים כמו שכתב הנצי"ב

וכן מצאנו במלחמת יהודים נגד יהודים, כמו מלחמת בית שאול ובית דוד, שהפשטות שאנשי בית שאול היו מצד הדין כפופין תחת שלטון אבנר ששלט מטעם איש בושת והיו אנוסים להיות שם , ואנשי דוד היו הורגים הרבה מהם וכן מצד השני , האם נחשבים כרוצחים בגלל שהרגו אחיהם, לא נראה כלל

שמואל ב פרק ב פסוק לא

**(לא) וְעַבְדֵ֣י דָוִ֗ד הִכּוּ֙ מִבִּנְיָמִ֔ן וּבְאַנְשֵׁ֖י אַבְנֵ֑ר שְׁלֹשׁ־מֵא֧וֹת וְשִׁשִּׁ֛ים אִ֖ישׁ מֵֽתוּ:**

 ויש לשאול זה על כל המלחמות הרבה יותר חמורים, בין מלכות ישראל למלכות יהודה

אלא זה כללי מלחמה שניתן כדי לנצח גם להרוג יהודים אנוסים,

ואף שצריך לצמצם מה שאפשר, אבל להביא לידי כשלון שלנו בגלל חשש איסור להרוג יהודים , זה לא יעלה על הדעת, מכין שמדובר כאן בכללי מלחמה, , וכ"ש במלחמה נגד אויבים גוים , אף שבלית ברירה הורגים גם יהודים

בראשית רבה (וילנא) פרשה סה סימן כ (פרשת תולדות)

**הקול קול יעקב בימי ירבעם קול בכי שהרגו מהם חמש מאות אלף, הה"ד (ד"ה =דברי הימים= ב יג) ולא עצר כח ירבעם, א"ר שמואל בר נחמן מה את סבור שירבעם ניגף, והלא לא ניגף אלא אביה, ולמה ניגף ר' אבא בר כהנא אמר ע"י שהעביר הכרת פנים של ישראל דכתיב (ישעיה ג) הכרת פניהם ענתה בם, ורבי לוי אמר ע"י שהעמיד עליהם שומרים שלשה ימים עד שנתקלקלה צורתן דתנן אין מעידין אלא על פרצוף פנים עם החוטם אף על פי שיש סימנין בגופו ובכליו, ואין מעידים אלא עד שלשה ימים, עליהם הוא אומר (ירמיה טו) עצמו לי אלמנותיו מחול ימים,**

הפשוטות שמה שנענש אביה, אף שהרג חצי מיליון מבני מלכות ישראל , זה רק בגלל שאחרי שהרגם , קילקל מראיתם כדי שכל האלמנות יהיו עגונות וזה לא היה צורך לניצוח המלחמה , אבל לא נענש על עצם ההריגה, כיון שזה היה צורך לניצוח המלחמה

מכל זה נראה שמותר להטיל פצצה על קבוצה של אויבים , אף שבתוכן יהרגו אף יהודים

הקב"ה יעזור לנו לנצח את כל האויבים ולכבוש כל ארץ ישראל

נכתב כעת ע"י יצחק ברנד ל' תשרי ראש חדש מרחשון תשפ"ד